rejauldu/bengali-wikipedia huggingface dataset:
রাজারহাট গোপালপুর  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে পর্যন্ত রাজারহাট (এসসি) বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.রাজারহাট গোপালপুর বিধানসভা কেন্দ্র এবং ২.রাজারহাট নিউ টাউন বিধানসভা কেন্দ্র। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১১৭ নং রাজারহাট গোপালপুর বিধানসভা কেন্দ্রটি  ৭ থেকে ৯ এবং ১৪ থেকে ২৭ পর্যন্ত ওয়ার্ড গুলি রাজারহাট গোপালপুর পুরসভা এবং ১৮ এবং ২১ থেকে ২৭ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।  রাজারহাট গোপালপুর বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।  পূর্বে রাজারহাট (এসসি) কেন্দ্রটি দমদম লোকসভা কেন্দ্র এর অন্তর্গত ছিল। বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬২রাজারহাটপ্রণব প্রসাদ রায়ভারতের কমিউনিস্ট পার্টি ১৯৬৭এস.এন. দাস ভারতের কমিউনিস্ট পার্টি (মার্ক্সবাদী)১৯৬৯রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৭১খগেন্দ্রনাথ মণ্ডল ভারতীয় জাতীয় কংগ্রেস১৯৭২খগেন্দ্রনাথ মণ্ডল ভারতীয় জাতীয় কংগ্রেস ১৯৭৭রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৮২রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৮৭রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৯১রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৯৬রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)২০০১তন্ময় মণ্ডল সর্বভারতীয় তৃণমূল কংগ্রেস ২০০৬রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী) ২০১১রাজারহাট গোপালপুরপূর্ণেন্দু বসু সর্বভারতীয় তৃণমূল কংগ্রেস২০১৬রাজারহাট গোপালপুরপূর্ণেন্দু বসু সর্বভারতীয় তৃণমূল কংগ্রেস২০২১রাজারহাট গোপালপুরঅদিতি মুন্সি সর্বভারতীয় তৃণমূল কংগ্রেস  নির্বাচনী ফলাফল ২০১৬  ২০১১ ২০১১ সালের নির্বাচনে, তৃণমূল কংগ্রেসের পূর্ণেন্দু বসু তার নিকটতম প্রতিদ্বন্দ্বী সিপিআই (এম) এর ররবীন্দ্রনাথ মণ্ডলকে পরাজিত করেন।  ১৯৭৭-২০০৬ ২০০৬ সালের রাজ্য বিধানসভা নির্বাচনে, সিপিআই (এম) এর রবীন্দ্রনাথ মণ্ডল রাজারহাট (এসসি) কেন্দ্র থেকে জয়ী হন, তৃণমূল কংগ্রেসের তন্ময় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ তৃণমূল কংগ্রেসের তন্ময় মন্ডল সিপিআই (এম) এর রবীন্দ্রনাথ মণ্ডলকে পরাজিত করেন। ১৯৯৬ সাল থেকে রবীন্দ্রনাথ মণ্ডল পাঁচটি বার জয়ী হন, ১৯৯৬ সালে কংগ্রেসের তন্ময় মণ্ডলকে পরাজিত করেন, ১৯৯১ সালে কংগ্রেসের সুকুমার রায়কে, ১৯৮৭ সালে কংগ্রেসের বিশ্বনন্দ নস্করকে, ১৯৮২ সালে কংগ্রেসের তন্ময় মণ্ডলকে এবং ১৯৭৭ সালে কংগ্রেসের অমলেন্দু শেখর নস্করকে পরাজিত করেন। ১৯৬২-১৯৭২ ১৯৭২ এবং ১৯৭১ সালে কংগ্রেসের খগেন্দ্রনাথ মণ্ডল জয়ী হন। সিপিআই (এম) এর রবীন্দ্রনাথ মন্ডল ১৯৬৯ সালে জয়ী হন। সিপিআই (এম) এর এস.এন. দাস ১৯৬৭ সালে জয়ী হন। ১৯৬২ সালে সিপিআই এর প্রনব প্রসাদ রায় জয়ী হন। এর আগে রাজারহাট কেন্দ্রটি বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:উত্তর চব্বিশ পরগনা জেলার রাজনীতি
বিগ বস তেলুগু ৫ ভারতীয় আপাতবাস্তব টেলিভিশন অনুষ্ঠান বিগ বসের তেলুগু সংস্করণের পঞ্চম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২১ সালের ৫ই সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২১ সালের ১৯শে ডিসেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার মার পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা আক্কিনেনি নাগার্জুনা পূর্ববর্তী মৌসুমের মতো এই মৌসুমেও উপস্থাপনা করেছেন।  ১৯ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় ভিডিও জকি ভিজে সানি জয়লাভ করেছেন, অন্যদিকে শানমুখ যশবন্ত প্রথম রানার-আপ হয়েছেন। এছাড়াও শ্রীরাম চন্দ্র, মানস নাগুলাপল্লী এবং সিরি হনমন্ত ফাইনালে পৌঁছেছিলেন।  বিন্যাস বিগ বস তেলুগু মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা   স্থান  বাসিন্দা  পেশা      অবস্থা  ১  ভিজে সানি  ভিডিও জকি  দিন ১  দিন ১০৫   ২  শানমুখ যশবন্ত  কন্টেন্ট নির্মাতা  দিন ১  দিন ১০৫   ৩  শ্রীরাম চন্দ্র  সঙ্গীতজ্ঞ  দিন ১  দিন ১০৫   ৪  মানস নাগুলাপল্লী  অভিনেতা  দিন ১  দিন ১০৫   ৫  সিরি হনমন্ত  অভিনেত্রী  দিন ১  দিন ১০৫   ৬  কাজল সিলারশেট্টি  অভিনেতা  দিন ১  দিন ৯৮   ৭  প্রিয়াঙ্কা সিং  টেলিভিশন ব্যক্তিত্ব  দিন ১  দিন ৯১   ৮  রবি কিরণ  উপস্থাপক  দিন ১  দিন ৮৪   ৯  অনিতা লামা  নৃত্য পরিচালক  দিন ১  দিন ৭৭   ১০  যশবন্ত পডালা  মডেল ও অভিনেতা  দিন ১  দিন ৭০   ১১  মুহাম্মদ কাইয়ুম  অভিনেতা  দিন ১  দিন ৬৩   ১২  বিশ্ব রাজ  অভিনেতা  দিন ১  দিন ৫৬   ১৩  মামিলা শৈলাজা প্রিয়া  অভিনেত্রী  দিন ১  দিন ৪৯   ১৪  শ্বেতা বর্মা  অভিনেত্রী  দিন ১  দিন ৪২   ১৫  হামিদা খাতুন  অভিনেত্রী  দিন ১  দিন ৩৫   ১৬  নাটরাজ মাস্টার  নৃত্য পরিচালক  দিন ১  দিন ২৮   ১৭  লাহোরি শারি  অভিনেত্রী  দিন ১  দিন ২১   ১৮  উমাদেবী মারিয়া  অভিনেত্রী  দিন ১  দিন ১৪   ১৯  সারায়ু রায়  কন্টেন্ট নির্মাতা  দিন ১  দিন ৭    তথ্যসূত্র  বহিঃসংযোগ     বিষয়শ্রেণী:বিগ বস তেলুগুর মৌসুম বিষয়শ্রেণী:২০২১-এ ভারতীয় টেলিভিশন মৌসুম বিষয়শ্রেণী:স্টার মার মৌলিক অনুষ্ঠান
রামদুর্গ () ভারতের কর্ণাটক রাজ্যের বেলগাভি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে রামদুর্গ শহরের জনসংখ্যা হল ৩১,৮২২ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে রামদুর্গ এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
মিকায়েল সিলভেস্ত্র্‌ (জন্ম আগস্ট ৯, ১৯৭৭) একজন ফরাসি ফুটবলার, যিনি মূলত একজন ডিফেন্ডার। বর্তমানে তিনি ইংল্যান্ডের প্রিমিয়ার লিগে ম্যানচেস্টার ইউনাইটেডের পক্ষে খেলে থাকেন। আন্তর্জাতিক অঙ্গনে তিনি ফ্রান্সের প্রতিনিধিত্ব করেন।  ১৯৯৫/৯৬ মৌসুমে ফরাসি ক্লাব রেন-এর পক্ষে তিনি তার ক্যারিয়ার শুরু করেন। ক্লাবে থাকাকালীন সময়ে তার সুনাম চারদিকে ছড়িয়ে যায় এবং তিনি বিখ্যাত ইতালীয় দল ইন্টারনাৎসিওনালে মিলানোর (ইন্টার মিলান) সাথে ১৯৯৭/৯৮ মৌসুমের জন্য চুক্তিবদ্ধ হন। ইন্টারের সাথে তিনি ১৮টি লিগ ম্যাচ ও ৬টি ইউরোপীয় খেলায় অংশ নেন। ১৯৯৯ সালের ১০ সেপ্টেম্বর তিনি ম্যানচেস্টার ইউনাইটেডের সাথে ৪ মিলিয়ন পাউন্ডের দলবদল ফি-র বিনিময়ে চুক্তিবদ্ধ হন।  সিলিভেস্ত্র্‌ সেন্টার-ব্যাক বা বাম ফুল-ব্যাক হিসেবেই সাধারণত খেলে থাকেন। তবে তিনি সেন্টার-ব্যাক হিসেবে বেশি স্বাচ্ছন্দ্য বোধ করেন। সিলিভেস্ত্রের সবচেয়ে বড় গুণ হচ্ছে তার দৌড়ানোর গতি। তিনি প্রায়ই গোলের সুযোগ তৈরি করে দেন। তার স্ত্রীর নাম সেভরিন এবং এই দম্পতির একমাত্র মেয়ে সন্তান ক্লিও (অক্টোবর ২৭, ২০০৩)।   বহিঃসংযোগ     বিষয়শ্রেণী:১৯৭৭-এ জন্ম বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল ফুলব্যাক বিষয়শ্রেণী:ফরাসি পুরুষ ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ভেয়ার্ডার ব্রেমেনের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:চেন্নাইয়িন ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:ভারতে প্রবাসী ফুটবলার বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:২০০১ ফিফা কনফেডারেশন্স কাপের খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:২০০৩ ফিফা কনফেডারেশন্স কাপের খেলোয়াড় বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
সুজুকি (লিখিত:  অনু. "বেল কাঠ", "বেল গাছ" বা "কুঁড়ি গাছ") একটি জাপানি উপাধি। ২০০৮ সালের জনগণনার হিসাবে, এটি জাপানের দ্বিতীয় সর্বাধিক জনগণের সাধারণ উপাধি, সাতোর পরে, ১.৯ মিলিয়ন লোকের উপাধি হিসেবে সুজুকি নিবন্ধিত। হিইয়ান যুগে (৭৯৪-১১৮৫) হোজুমি গোষ্ঠী (穂積氏)  সুজুকি উপাধির নামকরণ করা হয়েছে বলে জানা যায়, যার অর্থ দক্ষিণ ওয়াকায়ামা এবং মি প্রিফেকচারের উপভাষায় "ধানের স্তূপ"। কুমানো হিসাবে)।  উল্লেখযোগ্য ব্যক্তি   আকিরা সুজুকি - একজন রসায়নবিদ।  ইউমা সুজুকি - ফুটবল খেলোয়াড়।  জুনিয়া সুজুকি - ফুটবল খেলোয়াড়।  তোকুমা সুজুকি - ফুটবল খেলোয়াড়।  জিওন সুজুকি - মার্কিন যুক্তরাষ্ট্রের ফুটবল খেলোয়াড়।  কাইতো সুজুকি - ফুটবল খেলোয়াড়।  মাসায়ুকি সুজুকি - জাপানি গায়ক।  জেনকো সুজুকি - জাপানের প্রধানমন্ত্রী।   তথ্যসূত্র   বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:জাপানি ভাষার পদবি বিষয়শ্রেণী:পদবিসমূহ
কেনি লালা (জন্ম: ৩ অক্টোবর ১৯৯১) একজন ফরাসি পেশাদার ফুটবলার, যিনি লিগ ১ ক্লাব ব্রেস্টের হয়ে রাইট-ব্যাক হিসেবে খেলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:পারি ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:রেসিং ক্লাব লঁসের খেলোয়াড় বিষয়শ্রেণী:স্তাদ ব্রেস্তোয়া ২৯-এর খেলোয়াড় বিষয়শ্রেণী:রেসিং ক্লাব স্ত্রাসবুর আলজাসের খেলোয়াড় বিষয়শ্রেণী:ভালঁসিয়েন ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:অলিম্পিয়াকোস ফুটবল ক্লাবের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
ভারতে অর্থনৈতিক উদারীকরণ দেশের অর্থনীতির সাম্প্রতিক সংস্কার প্রক্রিয়াকে নির্দেশ করে। ১৯৪৭ সালে স্বাধীনতার পর ভারত সমাজতান্ত্রিক নীতি গ্রহণ করে। এই ব্যবস্থায় চালু ব্যাপক নিয়ন্ত্রণ প্রথাকে উপহাস করে বলা হত "লাইসেন্স রাজ" ও ধীর বৃদ্ধির হারটির নাম ছিল "হিন্দু বৃদ্ধিহার"। ১৯৮০-এর দশকে, ভারতের প্রধানমন্ত্রী রাজীব গান্ধী কিছু সংস্কারের উদ্যোগ নেন। কিন্তু রাজনৈতিক কারণে তার সরকারকে পিছু হটতে হয়। ১৯৯১ সালে আন্তর্জাতিক অর্থ ভাণ্ডার ভারতকে দেউলিয়া রাষ্ট্র ঘোষণা করলে পি ভি নরসিমা রাও সরকার ও অর্থমন্ত্রী ড. মনমোহন সিংহ দেশের অর্থব্যবস্থায় আমূল সংস্কারসাধনে প্রবৃত্ত হন। নতুন গৃহীত নীতিগুলির মধ্যে ছিল আন্তর্জাতিক বাণিজ্য ও বিনিয়োগের বাজারকে উন্মুক্ত করে দেওয়া, নিয়ন্ত্রণমুক্তকরণ, বেসরকারিকরণ চালু করা, করব্যবস্থায় সংস্কার, মুদ্রাস্ফীতি নিয়ন্ত্রণমূলক পদক্ষেপ। এরপর থেকে দেশের সামগ্রিক উদারীকরণের গতিমুখ শাসক দল নির্বিশেষে একই প্রকার থাকে। যদিও ট্রেড ইউনিয়ন ও কৃষকের মতো শক্তিশালী লবি বা শ্রম আইন সংশোধন ও কৃষি ভর্তুকি হ্রাসের মতো বহু আলোচিত ক্ষেত্রে কোনো সরকারই হস্তক্ষেপ করেনি।  ২০০৯ সালের হিসেব অনুসারে দেশের প্রায় ৩০ কোটি মানুষ অতিদরিদ্রতার কবল মুক্ত হয়েছে। ২০০৭ সালে উদারীকরণের চূড়ান্ত সাফল্যের নজির মেলে সর্বোচ্চ ৯% জিডিপি হার বৃদ্ধিতে। এর সঙ্গে সঙ্গেই চিনের পর ভারত বিশ্বের দ্বিতীয় সর্বদ্রুত বৃদ্ধিশালী অর্থব্যবস্থায় পরিণত হয়। অর্গ্যানাইজেশন ফর ইকোনমিক কো-অপারেশন অ্যান্ড ডেভেলপমেন্ট (ওইসিডি)-এর রিপোর্ট অনুসারে, এক দশকে গড় বৃদ্ধির হার ৭.৫% গড় আয়ের দ্বিগুণ হবে এবং আরও সংস্কার প্রয়োজন হবে।   ভারতীয় সরকার সহযোগীরা উদারীকরণ এগিয়ে নিয়ে চলার প্রস্তাব রেখেছেন। কারণ, ভারতের বৃদ্ধির হার চিনের তুলনায় কম। ম্যাককিনসের মতে, প্রধান প্রধান বাধাগুলি অপসারিত করলেই, “স্বাধীন ভারতের অর্থনীতি চিনের মতো বার্ষিক ১০% হারে বৃদ্ধি পেতে থাকবে।”   তথ্যসূত্র    বহিঃসংযোগ   For a short educational video of the "economic history of India".               আরও দেখুন   ভারতের অর্থনীতি  ভারতে বিশ্বায়ন  লাইসেন্স রাজ  হিন্দু বৃদ্ধিহার  বিষয়শ্রেণী:ভারতের অর্থনীতি বিষয়শ্রেণী:ভারতের অর্থনৈতিক ইতিহাস বিষয়শ্রেণী:অর্থনৈতিক উদারীকরণ বিষয়শ্রেণী:ভারতীয় প্রজাতন্ত্রের ইতিহাস
250px|thumb|right|ফিনল্যান্ডের উপগ্রহ চিত্র thumb|200px|শেষ বরফ যুগের প্রভাব ফিনল্যান্ড বাল্টিক সাগর, বথনিয়া উপসাগর এবং ফিনল্যান্ড উপসাগর দ্বারা বেষ্টিত এবং সুইডেন ও রাশিয়ার মধ্যে অবস্থিত। ফিনল্যান্ড ইউরোপের উত্তরতম দেশ। দেশটির প্রায় সম্পূর্ণ অংশ ৬০ ডিগ্রী উত্তর অক্ষাংশের উত্তরে অবস্থিত। দেশটির প্রায় এক চতুর্থাংশ ভূমি সুমেরুবৃত্তের উত্তরে অবস্থিত।  ফিনল্যান্ড ইউরোপের সপ্তম বৃহত্তম দেশ। এর ১০% অভ্যন্তরীণ জলাশয়, ৬৯% বনভূমি, এবং ৮% কৃষিভূমি।    আকার এবং সীমানা  ডান|থাম্ব|351x351পিক্সেল|ফিনল্যান্ডের মানচিত্র – বড় করতে ক্লিক করুন। ফিনল্যান্ডের মোট আয়তন ।এই এলাকার ১০% জল, ৬৯% বন, ৮% চাষযোগ্য জমি এবং ১৩% অন্যান্য।রাশিয়া, ইউক্রেন, ফ্রান্স, স্পেন, সুইডেন, নরওয়ে এবং জার্মানির পরে ফিনল্যান্ড ইউরোপের অষ্টম বৃহত্তম দেশ।  সামগ্রিকভাবে, ফিনল্যান্ডের সীমানার আকৃতি এক-বাহুর মানুষের আকৃতির মতো।ফিনিশ ভাষায়, এই চিত্র এবং ফিনল্যান্ডের জাতীয় রূপ - ফিনিশ মেইডেন ( Suomi-neito) - এর মধ্যে সমান্তরালতা আঁকা হয়েছে এবং ফিনিশ ভাষায় সমগ্র দেশকে তার নামে উল্লেখ করা যেতে পারে।এমনকি সরকারী প্রেক্ষাপটে, সুইডেন এবং নরওয়ের মধ্যে দেশের উত্তর-পশ্চিম অংশে Enontekiö-এর আশেপাশের এলাকাটিকে "আর্ম" ( käsivarsi ) বলা যেতে পারে।ধারাবাহিক যুদ্ধের পর ১৯৪৪ সালের মস্কো যুদ্ধবিরতিতে ফিনল্যান্ড সোভিয়েত ইউনিয়নের কাছে প্রধান ভূমি এলাকা হারায় এবং বলা হয় যে মূর্তিটি তার অন্য বাহু, সেইসাথে তার "স্কার্ট" এর একটি প্রান্ত হারিয়ে ফেলেছে।  তথ্যসূত্র   বিষয়শ্রেণী:দেশ অনুযায়ী ভূগোল বিষয়শ্রেণী:ফিনল্যান্ড বিষয়শ্রেণী:ইউরোপের ভূগোল বিষয়শ্রেণী:ফিনল্যান্ডের ভূগোল
দৈনিক কওমি বন্ধন পাকিস্তানের করাচি থেকে বাংলা ভাষায় প্রকাশিত একটি দৈনিক পত্রিকা। পত্রিকাটি ১৯৪০-এর দশকে যাত্রা শুরু করে। তখন এটিই ছিলো পাকিস্তানের একমাত্র বাংলা দৈনিক পত্রিকা। পাকিস্তানে বসবাসরত বিপুল সংখ্যক বাঙালীদের মধ্যে দৈনিক কওমি বন্ধন পত্রিকাটি বিখ্যাত ছিলো।Tens of thousands of Bengali migrants face bleak future in PakistanHomeless In Karachi কয়েক বছর পর এর প্রকাশনা বন্ধ হয়ে যায়। অর্থনৈতিক দুরবস্থা ছিলো পত্রিকা বন্ধের অন্যতম কারণ। মূলত চট্টগ্রাম থেকে যাওয়া বাঙালীরা পত্রিকার প্রকাশনার সাথে জড়িত ছিলেন।   তথ্যসূত্র   কও কও কও কও কও
মারিয়ানা রিওস বোটেলহো (জন্ম ৪ জুলাই ১৯৮৫) একজন ব্রাজিলীয় অভিনেত্রী ও সঙ্গীতশিল্পী-গীতিকার।   জীবনী  রিওস সাত বছর বয়সে গান গাইতে শুরু করেন। তার কর্মজীবন শুরু করার জন্য, তিনি উবেরাবায় চলে আসেন, যেখানে তিনি স্থানীয় বার ব্যান্ডের সাথে বেশ কয়েকটি গিগ করেন। তিনি সঙ্গীত উত্সবে অংশগ্রহণ করেছিলেন এবং জিঙ্গেল গাওয়ার জন্য একটি স্টুডিও তাকে ভাড়া করেছিল। ১৫ বছর বয়সে তিনি রিও ডি জেনিরোতে চলে যান এবং কাসা ডি আর্তে দাস লারাঞ্জেইরাস থেকে স্নাতক হন। টেলিনোভেলা মালহাকোর কলাকুশলীদের সাথে যোগদানের আগে, তিনি অসওয়াল্ডো মন্টিনিগ্রোর সাথে দুটি মিউজিক্যালে অংশগ্রহণ করেছিলেন।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ব্রাজিলীয় গায়িকা বিষয়শ্রেণী:২১শ শতাব্দীর ব্রাজিলীয় সঙ্গীতশিল্পী বিষয়শ্রেণী:ব্রাজিলীয় টেলিভিশন অভিনেত্রী বিষয়শ্রেণী:মিনাস জেরাইসের ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:২১শ শতাব্দীর ব্রাজিলীয় অভিনেত্রী
থাম্ব|ম্যাক্স প্ল্যাঙ্ক বৈজ্ঞানিক জ্ঞানের সমাজবিজ্ঞানে প্লাংকের নীতি বলতে একটি দৃষ্টিভঙ্গিকে বোঝায়, যা অনুসারে একক বিজ্ঞানীদের মত পরিবর্তনের কারণে নয় , বরং পূর্বের প্রজন্মের বিজ্ঞানীদের সাথে পরবর্তী প্রজন্মের বিজ্ঞানীদের মতের পার্থক্যের কারণে বৈজ্ঞানিক পরিবর্তন সংঘটিত হয়।  বিজ্ঞানী মাক্স প্লাংক নিচের মতো করে নীতিটি সূত্রায়িত করেন:Planck, Max K. (1950). Scientific Autobiography and Other Papers. New York: Philosophical library.  যার ভাবানুবাদ এরকম: একটি নতুন বৈজ্ঞানিক সত্য বিরোধীদের সম্মতি অর্জন করে ও তাদেরকে সত্যের আলো দেখিয়ে বিজয়ী হয় না, বরং এই কারণে বিজয়ী হয় যে সেটির বিরোধীরা শেষ পর্যন্ত মারা যায় এবং একটি নতুন প্রজন্ম সেটি সম্পর্কে পরিচিতি নিয়ে বেড়ে ওঠে... একটি গুরুত্বপূর্ণ বৈজ্ঞানিক নবীকরণ ধীরে ধীরে বিরোধীদের মন জয় করে ও তাদের মন পরিবর্তন করে অগ্রসর হয়, এমন ঘটনা বিরল: সলের পলে পরিণত হওয়া বিরল ঘটনা। যা আসলেই ঘটে, তা হল সেটির বিরোধীরা ধীরে ধীরে মারা যায় এবং বর্ধনশীল প্রজন্ম শুরু থেকেই ধারণাগুলির সাথে পরিচিত থাকে: ভবিষ্যৎ যে তরুণদের হাতে, এটা তার আরেকটি দৃষ্টান্ত।"  অনানুষ্ঠানিকভাবে এই নীতিটিকে প্রায়শই শব্দান্তরিত করে বলা হয় যে "বিজ্ঞান একটি শেষকৃত্য পরপর অগ্রসর হয়" ("Science progresses one funeral at a time")।  প্লাংকের এই উক্তিটি টমাস কুন, পাউল ফায়ার-আবেন্ড ও অন্যান্যরা ব্যবহার করে এই যুক্তি প্রদান করেছেন যে বৈজ্ঞানিক বিপ্লবগুলি "সত্য ও প্রকৃত ঘটনার শক্তিতে" বলীয়ান হয়ে প্রসারলাভ করে না, বরং এগুলি অ-যৌক্তিক উপায়ে ঘটে থাকে।T. Kuhn. The Structure of Scientific Revolutions. University of Chicago Press, 1970. p. 151P. Feyrabend, in Criticism and the growth of knowledge, I. Lakatos and A. Musgrave, eds. Cambridge University Press, Cambridge 1970, p. 203Pierre Azoulay, Christian Fons-Rosen, Joshua S. Graff Zivin: Does Science Advance One Funeral at a Time? 2015, . এটিকে লামার্কপন্থী ধারণাগত বিবর্তনের বিপরীতে ডারউইনপন্থী ধারণাগত বিবর্তনের সাথে তুলনা করা হয়েছে।  সমালোচনা বয়স নতুন ধ্যানধারণা গ্রহণ করাকে প্রভাবিত করতে পারে কি না, সে ব্যাপারটিকে বাস্তব অভিজ্ঞতার নিরিখে সমালোচনা করা হয়েছে। যেমন ডারউইন কর্তৃক প্রকাশিত অন দি অরিজিন অভ স্পিশিজ গ্রন্থের প্রকাশের পরে সেটির তত্ত্ব গ্রহণের ঘটনাটির সাথে বয়সের সম্পর্ক ছিল গৌণ। আরও বিশেষায়িত ক্ষেত্রে, যেমন নতুন অর্থমিতিক ইতিহাস শাস্ত্রে গ্রহণযোগ্যতার সাথে বয়সের সম্পর্ক দুর্বল। একটি গবেষণায় বেরিয়ে এসেছে যে যখন ভূপাত সঞ্চারণ তত্ত্বটি (প্লেট টেকটনিকস) গৃহীত হয়, তখন বাস্তবে অপেক্ষাকৃত প্রবীণ বিজ্ঞানীরা তরুণ বিজ্ঞানীদের আগে তত্ত্বটি গ্রহণ করেছিলেন। তবে জৈবনিক বিজ্ঞান গবেষকদের উপরে করা  সাম্প্রতিক আরেকটি গবেষণায় বেরিয়ে আসে যে  অগ্রগণ্য বা শ্রেষ্ঠ গবেষকদের মৃত্যুর পরে তাদের সহযোগীদের প্রকাশনার সংখ্যা দ্রুত হ্রাস পায়, এবং এর বিপরীতে তাদের সহযোগী নয়, এমন গবেষক এবং ক্ষেত্রগুলিতে প্রবেশকারী নতুন গবেষকদের গবেষণা কর্মকাণ্ড বৃদ্ধি পায়।  তথ্যসূত্র  বিষয়শ্রেণী:মাক্স প্লাংক বিষয়শ্রেণী:জ্ঞানতত্ত্বের ধারণা বিষয়শ্রেণী:বিজ্ঞানের জ্ঞানতত্ত্ব বিষয়শ্রেণী:বিজ্ঞানের ইতিহাস রচনা বিষয়শ্রেণী:বিজ্ঞানের দর্শন বিষয়শ্রেণী:মূলনীতি বিষয়শ্রেণী:বৈজ্ঞানিক বিপ্লব বিষয়শ্রেণী:বৈজ্ঞানিক জ্ঞানের সমাজবিজ্ঞান বিষয়শ্রেণী:সংজ্ঞানাত্মক জড়তা
মাইকেল কানফার হলেন একজন ভিজ্যুয়াল এফেক্ট শিল্পী যিনি টাইটানিক এবং অ্যাপোলো ১৩-  কাজের জন্য সবচেয়ে বেশি পরিচিত।   অস্কার  এই দুটিই সেরা ভিজ্যুয়াল ইফেক্টের বিভাগে   ৬৮তম একাডেমি পুরস্কার - অ্যাপোলো ১৩- এর জন্য মনোনীত। মনোনয়ন লেসলি একার, রবার্ট লেগাটো এবং ম্যাট সুইনির সাথে ভাগ করা হয়েছে। বাবের কাছে হেরে গেছে।   ৭০তম একাডেমি পুরস্কার - টাইটানিক । থমাস এল. ফিশার, মার্ক লাসফ এবং রবার্ট লেগাটোর সাথে ভাগ করা হয়েছে ।    নির্বাচিত চলচ্চিত্রের তালিকা    অ্যাপোলো ১৩ (১৯৯৫)  টাইটানিক (১৯৯৭)  কি স্বপ্ন আসতে পারে (১৯৯৮)  স্কাই ক্যাপ্টেন অ্যান্ড দ্য ওয়ার্ল্ড অফ টুমোরো (২০০৪)   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিশেষ আবহ ব্যক্তিত্ব বিষয়শ্রেণী:শ্রেষ্ঠ চাক্ষুষ প্রভাব বিভাগে একাডেমি পুরস্কার বিজয়ী বিষয়শ্রেণী:জীবিত ব্যক্তি
সার্কা হল ১৯৯৯ সালে প্রতিষ্ঠিত একটি স্কেটবোর্ড পাদুকা এবং পোশাক কোম্পানি যা ক্যালিফোর্নিয়ার সান ক্লেমেন্টে অবস্থিত। মার্কার প্রথম পেশাদাররা হলেন চাদ মুসকা এবং জেমি থমাস। সার্কা এর নকশার মধ্যে কিছু জুতার জিভের মধ্যে একটি জিপ পকেট রয়েছে। এটি ইউরোপে অপশন ডিস্ট্রিবিউশন দ্বারা বিতরণ করা হয়।   তথ্যসূত্র    বহিঃসংযোগ     বিষয়শ্রেণী:২০১০-এর দশকের ফ্যাশন বিষয়শ্রেণী:২০০০-এর দশকের ফ্যাশন বিষয়শ্রেণী:মার্কিন যুক্তরাষ্ট্রের জুতা কোম্পানি বিষয়শ্রেণী:জুতার মার্কা বিষয়শ্রেণী:১৯৯৯-এ ক্যালিফোর্নিয়ায় প্রতিষ্ঠিত বিষয়শ্রেণী:১৯৯৯-এ প্রতিষ্ঠিত পোশাক কোম্পানি বিষয়শ্রেণী:স্কেটবোর্ড জুতা কোম্পানি
মুহাম্মদ ইয়ার শাহ নকভি নাজাফি (জন্ম: ১৯১৩; আলীপুর, পাঞ্জাব) ছিলেন একজন পাকিস্তানি ইসনা আশারিয়া শিয়া মুজতাহিদ এবং পণ্ডিত।   জীবনী  তিনি ১৯৩২ সালে মাধ্যমিক শিক্ষা সম্পন্ন করেন। মাধ্যমিক শিক্ষা শেষ করার পর তিনি ধর্মীয় শিক্ষালাভের সিদ্ধান্ত নেন।  ধর্মীয় অধ্যয়নের জন্য তিনি আল্লামা সৈয়দ মুহাম্মদ বাকির হিন্দি নিকট অধ্যয়ন করতে খালিওয়ালে যান। পরে তিনি উচ্চশিক্ষার জন্য নাজাফ ভ্রমণ করেন। শিক্ষা শেষ করে এবং তার শিক্ষকগণের কাছ থেকে ইজাজা-ই-ইজতিহাদ পাওয়ার পর তিনি পাকিস্তানে ফিরে আসেন। তিনি জালালপুরে থাকতেন এবং তারপর তার আলীপুর শহরে ফিরে আসেন এবং একটি মাদরাসা (ধর্মীয় অধ্যয়নের স্থান) প্রতিষ্ঠা করেন, যা জামিয়া ইলমিয়া দারুল হুদা মুহাম্মদিয়া নামে পরিচিত ছিল। তিনি ১৯৯০ সালের ২০ ডিসেম্বর লাহোরে মারা যান, কিন্তু তাকে আলীপুরে সমাধিস্থ করা হয়।   উল্লেখযোগ্য ছাত্র  তার উল্লেখযোগ্য ছাত্রদের মধ্যে রয়েছে:Maulana Riaz Hussain Jafari, Mayyar-e-Mawaddat (Ayatollah Allama Syed Muhammad Yar Shah naqvi najfi ki majalis ka majmooa)Kitab Ilmi Inqlab ke Bani   হুসাইন বখশ জাররা  মুহাম্মদ হুসাইন নাজাফি (সারগোধা)  সৈয়দ সফদার হুসাইন নাজাফি (লাহোর)  হাফিজ রিয়াজ হুসাইন নাজাফি (লাহোর) (জামাতা, শিষ্য)  সৈয়দ সাজিদ আলী নকভি  হাসান রাজা ঘাদিরি (লন্ডন)   তথ্যসূত্র   বিষয়শ্রেণী:১৯১৩-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:পাকিস্তানি শিয়া মুসলিম বিষয়শ্রেণী:শিয়া মুসলিম পণ্ডিত বিষয়শ্রেণী:মুহাজির ব্যক্তি
ইন্দোনেশিয়া-জর্ডান সম্পর্ক, ইন্দোনেশিয়া এবং জর্ডান এর মধ্যকার দ্বিপাক্ষিক সম্পর্ককে নির্দেশ করে। উভয় দেশই মুসলিমপ্রধান দেশ। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। এছাড়াও, উভয় দেশের রাষ্ট্রধর্মই ইসলাম। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। বিশেষ করে মধ্যপ্রাচ্যে সিরীয় গৃহযুদ্ধ বিষয়ে এবং ইসরায়েল-ফিলিস্তিন দ্বন্দ্ব বিষয়ে উভয় দেশই একই চিন্তাধারা ও মত পোষণ করে।  অর্থনীতি ও বাণিজ্যের ক্ষেত্রেও দুই দেশের সম্পর্ক সমান গুরুত্বপূর্ণ। বর্তমানে আসিয়ান ভুক্ত রাষ্ট্রগুলোর মধ্যে, ইন্দোনেশিয়া, জর্ডানের সবচেয়ে বড় বাণিজ্যিক অংশীদার। ইন্দোনেশিয়ার রাজধানী জাকার্তায় জর্ডানের একটি স্থায়ী দূতাবাস রয়েছে। অপরদিকে, জর্ডানের রাজধানী আম্মানে ইন্দোনেশিয়ার একটি স্থায়ী দূতাবাস রয়েছে। জর্ডানে অবস্থিত এই ইন্দোনেশীয় দূতাবাসের মাধ্যমেই, ইন্দোনেশিয়ার সাথে ফিলিস্তিন এর কূটনৈতিক ও অন্যান্য কার্যক্রম সম্পন্ন করা হয়। উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।   ইতিহাস  ১৯৫০ সালে, ইন্দোনেশিয়া এবং জর্ডানের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। কূটনৈতিক সম্পর্ক স্থাপনের পর থেকেই দুই দেশের মধ্যে আন্তরিক, ঘনিষ্ঠ এবং বন্ধুত্বপূর্ণ সম্পর্ক বিদ্যমান রয়েছে। উভয় দেশই একে অপরের ভৌগোলিক গুরুত্ব উপলব্ধি করতে পেরেছে। এক্ষেত্রে, ইন্দোনেশিয়া, ফিলিস্তিন এবং ইসরায়েলের প্রবেশদ্বার হিসেবে জর্ডানকে এবং জর্ডান, দক্ষিণপূর্ব এশিয়ায় নিজেদের প্রবেশদ্বার হিসেবে ইন্দোনেশিয়াকে চিন্তা করে। ঐতিহ্যগতভাবে জর্ডান, ফিলিস্তিনে অবস্থিত ইসলাম ধর্মের পবিত্র স্থানে ইন্দোনেশিয়ার মুসলিম এবং ইসরায়েলে অবস্থিত খ্রিস্টান ধর্মের পবিত্রস্থানে ইন্দোনেশিয়ার খ্রিস্টান তীর্থযাত্রীদের প্রবেশদ্বার হিসেবে ব্যবহৃত হয়।   সমন্বয়  ২০০৯ সালে, ইন্দোনেশিয়া এবং জর্ডান সরকার, জর্ডানে অবস্থিত ইন্দোনেশিয়ার শ্রমিকদের কাজের ব্যবস্থা এবং সুরক্ষা দেয়ার বিষয়ে একটি সমঝোতা স্মারকে সাক্ষর করে। বর্তমানে জর্ডানের বিভিন্ন কর্মক্ষেত্রে প্রায় ৩০,০০০ ইন্দোনেশীয় নাগরিক কর্মরত রয়েছেন। ২০১৪ সালের ২৬ ফেব্রুয়ারি বাদশাহ আব্দুল্লাহ বিন আজ হুসেইন এক রাষ্ট্রীয় সফরে ইন্দোনেশিয়ায় যান। সেই সফরে তিনি ইন্দোনেশিয়ার রাষ্ট্রপতি, সুসিলো বামবাং ইয়ুধনো এর সাথে বৈঠক করেন। বৈঠকে উভয় রাষ্ট্রই প্রতিরক্ষা খাতে সমন্বয় বৃদ্ধি করার ক্ষেত্রে নিজেদের আগ্রহ প্রকাশ করে।   বাণিজ্য এবং বিনিয়োগ  ২০১৩ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৪৩৮.৫৯ মিলিয়ন (৪৩.৮৫৯ কোটি) মার্কিন ডলারের। যেখানে জর্ডানের পক্ষে উদ্বৃত্তের পরিমাণ ছিল ১৪৮.৯৬ মিলিয়ন (১৪.৮৯৬ কোটি) মার্কিন ডলার। এছাড়াও সম্প্রতি জর্ডান ইন্দোনেশিয়ার সার শিল্পে বিনিয়োগের জন্য তাদের আগ্রহ প্রকাশ করেছে এবং এজন্য তারা ইন্দোনেশিয়ায় সার কারখানা প্রতিষ্ঠা করার প্রস্তাব দিয়েছে।   তথ্যসূত্র    বহিঃসংযোগ   ইন্দোনেশিয়া দূতাবাস, আম্মান, জর্ডান   জর্ডান দূতাবাস, জাকার্তা, ইন্দোনেশিয়া     বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:জর্ডানের দ্বিপাক্ষিক সম্পর্ক